Villijs Dežardēns

Villijs Dežardēns (Willie Desjardins; dzimis ) ir kanādiešu hokeja treneris un bijušais hokejists. Pašlaik (2025) Dežardēns ir WHL vienības Medisin Hetas "Tigers" galvenais treneris.

 Karjera 
Hokejista karjeru sāka 1971. gadā Saskačevanas junioru hokeja līgā (SJHL). No 1975. līdz 1977. gadam spēlēja Rietumu hokeja līgā Letbridžas "Broncos" sastāvā. Vēlāk, studējot Saskačevanas Universitātē, spēlēja tās komandā "Huskies", kuru tolaik trenēja Deivs Kings. Spēlētāja karjeru noslēdza Neimegenas "Tigers" komandā Nīderlandē.

Trenera karjeru sāka 1985. gadā kā Kalgari Universitātes komandas trenera asistents, 1989. gadā kļuva par tās galveno treneri. Pēc tam neilgu laiku strādāja Japānā, bet 1997.—1998. gada sezonā, atgiežoties Kanādā, bija Saskatūnas "Blades" galvenais treneris. 1998.—1999. gada sezonā strādāja par Kanādas hokeja izlases trenera asistentu. No 2002. līdz 2005. gadam trenēja Medisinhatas "Tigers", vēlāk darbojās kā kluba ģenerālmenedžeris.

2009. gada Pasaules čempionātā junioriem Dežardēns bija Kanādas izlases trenera asistents, palīdzot komandai izcīnīt zelta medaļas, bet 2010. gadā kā galvenais treneris ar Kanādas junioru hokeja izlasi ieguva sudrabu.

No 2010. līdz 2012. gadam bija trenera asistents NHL klubā Dalasas "Stars". 2012. gadā kļuva par galveno treneri tā fārmklubā Teksasas "Stars", kas spēlē Amerikas hokeja līgā (AHL). 2014. gadā Dežardēna vadībā komanda izcīnīja Kaldera kausu.
 Dežardēns tika iecelts par NHL kluba Vankūveras "Canucks" galveno treneri. 2017. gada aprīlī tika atbrīvots no amata, kad komanda divas reizes pēc kārtas nespēja iekļūt izslēgšanas spēlēs.

 tika apstiprināts par Kanādas hokeja izlases galveno treneri 2018. gada ziemas olimpiskajās spēlēs Phjončhanā. 2017. gada decembrī viņa vadībā Kanādas komanda izcīnīja Špenglera kausu.

 Atsauces 

 Ārējās saites 

Kategorija:1957. gadā dzimušie
Kategorija:Kanādas hokejisti
Kategorija:Kanādas hokeja treneri
Kategorija:Vankūveras "Canucks" treneri
Kategorija:Losandželosas "Kings" treneri
Kategorija:Kanādas hokeja izlases treneri
Kategorija:2018. gada ziemas olimpisko spēļu medaļnieki
Kategorija:Saskačevanā dzimušie